Zatvoreni mješoviti investicioni fond

sa javnom ponudom u preoblikovanju

„Invest nova fond“ ad Bijeljina

Broj: SK-I-12/2017

Datum: 24.04.2017. godine

Na osnovu člana 85. Zakona o investicionim fondovima (Službeni glasnik RS broj 92/06 i 82/15),člana 3. Pravilnika o preoblikovanju zatvorenog investicionog fonda (Sl. gl. RS br.108/15) i čl. 29. Statuta Zatvorenog mješovitog investicionog fonda sa javnom ponudom u preoblikovanju „Invest nova fond“ a.d. Bijeljina, Skupština zatvorenog mješovitog investicionog fonda sa javnom ponudom u preoblikovanju ,,Invest nova fond“ a.d. Bijeljina na redovnoj (glavnoj) sjednici, održanoj dana 24.04.2017.godine je usvojila

**ODLUKU**

**o osnivanju Otvorenog mješovitog investicionog fonda sa javnom ponudom**

**„Invest nova“**

**Član 1.**

Osniva se Otvoreni mješoviti investicioni fond „Invest nova“ (u daljem tekstu: OMIF „Invest nova“), u skladu sa Odlukom o djelimičnom preoblikovanju zatvorenog mješovitog investicionog fonda sa javnom ponudom u preoblikovanju „Invest nova fond“ ad Bijeljina broj: SK-I-02/2016 od 01.07.2016. godine.

**Član 2.**

Datum obračuna vrijednosti imovine i utvrđivanja obaveza Fonda je 31.12.2016.godine.

**Član 3.**

U OMIF „Invest nova“ se prenosi imovina koja iznosi 23.263.624,35 KM (slovima: dvadeset tri miliona, dvije stotine šezdeset i tri hiljade i šest stotina dvadeset četiri i 35/100KM).

Obaveze koje se prenose u OMIF „Invest nova“ na dan 31.12.2016.godine iznose 1.183.964,96 KM.

Neto vrijednost imovine OMIF „Invest nova“ na dan 31.12.2016.godine iznosi 22.079.659,39 KM (slovima: dvadeset dva miliona, sedamdeset devet hiljada, šest stotina pedeset devet KM).

Pregled pojedinačne imovine OMIF-a „Invest nova“ na dan 31.12.2016.godine je sastavni dio ove Odluke, a ista će predstavljati početnu vrijednost imovine i obaveza OMIF-a „Invest nova“ .

**Član 4 .**

Broj udjela u OMIF-u „Invest nova“ iznosi 134.760.199.

Vlasnicima udjela u OMIF-u „Invest nova“ pripada utvrđen broj udjela, koji se emituju iz imovine ZMIF-a koja se izdvaja u OMIF, srazmjerno njihovom procentualnom učešću u osnovnom kapitalu ZMIF- a.

Broj udjela, koje vlasnici udjela imaju u OMIF-u će biti identičan broju akcija, koje akcionari imaju u ZMIF-u.

**Član 5.**

Sve promjene u imovini i obavezama, koje nastanu od datuma obračuna 31.12.2016.godine, do dana upisa OMIF-a u Registar otvorenih investicionih fondova kod Komisije za hartije od vrijednosti Republike Srpske (u daljem tekstu: Komisija), uticaće na iznos neto vrijednosti imovine Fonda, koja je data u pregledima imovine koja se izdvaja u otvoreni investicioni fond, i koja je sastavni dio ove Odluke.

**Član 6.**

Društvo za upravljanje investicionim fondovima „Invest nova“ ad Bijeljina je dužno da provede postupak osnivanja OMIF-a „Invest nova“, u skladu sa Zakonom o investicionim fondovima.

Društvo za upravljanje investicionim fondovima „Invest nova“ ad Bijeljina će, nakon upisa OMIF-a u registar emitenata otvorenih investicionih fondova kod Komisije, i nakon registracije udjela u Centralnom registru hartija od vrijednosti ad Banja Luka, vlasnicima udjela OMIF-a „Invest nova“ izdati vlasničke udjele u otvorenom Fondu, u skladu Zakonom o investicionim fondovima.

**Član 7.**

Ovlašćuje se Upravni odbor Društva za upravljanje investicionim fondovima „Invest nova“ a.d. Bijeljina da sačini Statut i Prospekt OMIF-a „Invest nova” i da iste uputi na saglasnost Komisiji.

**Član 8.**

Odluka stupa na snagu danom donošenja, a primjenjivaće se od dana davanja odobrenja od strane Komisije na Odluku o djelimičnom preoblikovanju Zatvorenog mješovitog investicionog fonda sa javnom ponudom u preoblikovanju „Invest nova fond” a.d. Bijeljina.

 Predsjednik Skupštine Fonda

 Milorad Tukić

Dostavljeno:

* Skupštini Fonda
* Nadzornom odboru Fonda
* DUIF „Invest nova“ ad Bijeljina
* Komisiji za hartije od vrijednosti Republike Srpske
* Centralni registar hartija od vrijednosti Republike Srpske
* Banjalučka berza a.d. Banja Luka
* A / A